Det ble avholdt styremøter nr. 8-13 i Momarken-selskapene 27-08 på selskapets kontor. Samtlige styremedlemmer var til stede. Fra administrasjonen møtte daglig leder Knut Ekhaugen

Driftsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 34.
* Årets lønnsoppgjør som er i havn med 3.5 % for våre ansatte.
* Bemanningssituasjonen i baneavdelingen i Sven Mørks sykefravær.
* Den årlige sosiale turen med trenerene som ble avholdt 1. august.
* Terminliste 2014. Momarken ønsker flest mulig kveldstrav på vår faste ukedag: tirsdag. Vi ber om å få flere tirsdager på bekostning av søndager.

Orienteringen med kommentarer ble tatt til etterretning.

Regnskapsrapport pr. juni og juli.

Regnskapsrapport med kommentarer var forhåndsutsendt og ble gjennomgått på møtet.

Rapporten med kommentarer ble tatt til etterretning.

Norsk Oaks.

Momarken har i år fått et storløpsbidrag på kr 700.000.- øremerket Oaks. VI skal i ettertid levere en grundig evalueringsrapport i henhold til DNT’s evalueringskriterier.

Styret fremmet enkelte forslag til aktuelle tiltak på

1. Kvalifiseringsdagen. Eks.: Gratis boller og kaffe på Stallkroa til hesteeiere/oppassere. Bilde av hesten påført navn og Oaks-deltaker 2013.
2. V75-dagen: Gratis bespisning av 2 personer pr startende alle hester denne dagen på Stallkroa. I samarbeide med salmaker lue og vanter til en oppasser pr startende hest.

Når eierrepresentant henter skilt i vekta medfølger matbillett respektive salmaker-billett.

Andre referatsaker.

Anja Guererra refererte fra Tinker-utstillingen og kom med forslag til en del praktiske forbedringstiltak.

Jostein Grav refererte fra Jarlsberg-møtet i sommer mellom DS’ene og NR hvor også daglig leder deltok. Jostein Grav og Ole Seigerud ble på møtet oppnevnt som DS-representanter i terminlistemøte mellom DNT og NR.

Lønnsregulering daglig leder.

Styret vedtok 3.5 % regulering på linje med årets oppgjør for øvrige ansatte.

Eventuelt.

Administrasjonen ble bedt om å bedre info-rutinene for aktiviteter som skjer på Momarken.

Styret ba om at hjemmesiden føres opp som egen sak på neste styremøte.

Det har vært praksis med middag ifm styremøtene. Styret drøftet om det enkelte ganger kunne gjøres enklere med f.eks. smørbrød eller pizza.